ຣັດເຊຍ ແລະ ລາວ ລົງນາມໃນຂໍ້ຕົກລົງ ຫຼາຍສະບັບ
ຜູ້ນຳຣັດເຊຍ ແລະ ສປປ ລາວ ລົງນາມໃນຂໍ້ຕົກລົງ ການຮ່ວມມືຫຼາຍໆສະບັບ
ຣັດເຊຍແລະ ສປປ ລາວໄດ້ລົງນາມໃນຂໍ້ຕົກລົງຫຼາຍໆສະບັບ ແລະປະກາດເປັນປະເທດ ພາຄີຍຸດທະສາດໃນລະຫວ່າງການເດີນທາງໄປຢ້ຽມຢາມກຸງມົສກູຢ່າງເປັນທາງການເທື່ອ ທຳອິດຂອງປະທານປະເທດ ສປປ ລາວ ປະທານາທິບໍດີຣັດເຊຍທ່ານ Dmitry Medvedev ໄດ້ເປັນເຈົ້າພາບຕ້ອນຮັບຄູ່ຕຳແໜ່ງ ຝ່າຍລາວ ທ່ານຈູມມະລີ ໄຊຍະສອນ ເພື່ອທຳການເຈລະຈາຫາລື ທີ່ແນໃສ່ເລື່ອງການຄ້າ ສອງຝ່າຍ ການສື່ສານຄົມມະນາຄົມແລະໄຟຟ້າພະລັງນໍ້າ ຢູ່ທີ່ວັງເຄຣັມລິນໃນວັນພະຫັດ ວານນີ້ ລຸນຫຼັງການເຈລະຈາຫາລືກັນແລ້ວຜູ້ນຳຂອງປະເທດທັງສອງກໍໄດ້ລົງນາມໃນຄຳປະກາດ ການເປັນປະເທດພາຄີຍຸດທະສາດ ແລະເປັນສັກຂີພະຍານກ່ຽວກັບການລົງນາມໃນຂໍ້ຕົກ ລົງການຮ່ວມມື ໃນດ້ານສາທາລະນະສຸກ ວິທະຍາສາດການແພດ ລະບົບກົດໝາຍແລະ ການທ່ອງທ່ຽວ ຜູ້ນຳທັງສອງເວົ້າວ່າ ພວກທ່ານມີຄວາມສົນໃຈທີ່ຈະເພີ່ມທະວີການຄ້າສອງຝ່າຍ ຊຶ່ງມີມູນ ຄ່າເກືອບ 40 ລ້ານໂດລາໃນໄລຍະ 7 ເດືອນທຳອິດຂອງປີນີ້ສົມທຽບໃສ່ບໍ່ຮອດ 9 ລ້ານ ໂດລາສຳລັບໝົດທັງປີ 2010 ແລະການຂາຍສິນຄ້າຂອງຣັດເຊຍໃຫ້ແກ່ລາວແມ່ນປະກອບ ເປັນການຄ້າຂາຍສ່ວນໃຫຍ່ ອົງການຂ່າວ Itar-Tass ຂອງທາງການຣັດເຊຍລາຍງານວ່າ ນອກນັ້ນທ່ານຈູມມະລີຍັງ ໄດ້ພົບປະກັບນາຍົກລັດຖະມົນຕີຣັດເຊຍ ທ່ານ Vladimir Putin ຜູ້ທີ່ໄດ້ສະແດງຄວາມ ຫວັງອອກມາວ່າ ຂໍ້ຕົກລົງໃນການເປັນປະເທດພາຄີຍຸດທະສາດຈະເສີມຂະຫຍາຍຄວາມ ສຳພັນທາງດ້ານການຄ້າແລະເສດຖະກິດລະຫວ່າງປະເທດທັງສອງ